Mohamed Salah la Jocurile Olimpice de la Paris? "Va fi acolo", spune preşedintele Federaţiei Egiptene de Fotbal
Preşedintele Federaţiei Egiptene de Fotbal, Jamal Allam, a declarat că Mohamed Salah va fi prezent la Jocurile Olimpice de la Paris.
Întrebat despre o eventuală participare a atacantului echipei Liverpool la JO, Allam a răspuns simplu, joi, la o cină de Ramadan: "Salah vrea să joace cu echipa olimpică şi va fi acolo".
Jocurile Olimpice vor avea loc în perioada 26 iulie – 11 august.
Mohamed Salah, în vârstă de 31 de ani, este legitimat la Liverpool din 2017.